title: 2014/735/EU: Neuvoston päätös, annettu 9 päivänä lokakuuta 2014 , Euroopan yhteisöjen ja niiden jäsenvaltioiden sekä Montenegron tasavallan välisellä vakautus- ja assosiaatiosopimuksella perustetussa vakautus- ja assosiaationeuvostossa Euroopan unionin puolesta esitettävästä kannasta käsitteen ”alkuperätuotteet” määrittelyä ja hallinnollisen yhteistyön menetelmiä koskevan mainitun sopimuksen pöytäkirjan N:o 3 korvaamiseen uudella pöytäkirjalla, jossa alkuperäsääntöjen osalta viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen

text:
               23.10.2014

               FI

               Euroopan unionin virallinen lehti

               L 304/97

         NEUVOSTON PÄÄTÖS,
   annettu 9 päivänä lokakuuta 2014,
   Euroopan yhteisöjen ja niiden jäsenvaltioiden sekä Montenegron tasavallan välisellä vakautus- ja assosiaatiosopimuksella perustetussa vakautus- ja assosiaationeuvostossa Euroopan unionin puolesta esitettävästä kannasta käsitteen ”alkuperätuotteet” määrittelyä ja hallinnollisen yhteistyön menetelmiä koskevan mainitun sopimuksen pöytäkirjan N:o 3 korvaamiseen uudella pöytäkirjalla, jossa alkuperäsääntöjen osalta viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen

      (2014/735/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Montenegron tasavallan välisen vakautus- ja assosiaatiosopimuksen (1), jäljempänä ’sopimus’, pöytäkirja N:o 3, jäljempänä ’pöytäkirja N:o 3’, koskee käsitteen ”alkuperätuotteet” määrittelyä ja hallinnollisen yhteistyön menetelmiä.

               (2)

               Etuuskohteluun oikeuttavia Paneurooppa–Välimeri-alkuperäsääntöjä koskevassa alueellisessa yleissopimuksessa (2), jäljempänä ’yleissopimus’, vahvistetaan sellaisten tavaroiden alkuperää koskevat määräykset, joilla käydään kauppaa sopimuspuolten välillä tehtyjen asiaankuuluvien sopimusten nojalla. Eurooppa-neuvoston kesäkuussa 2003 vahvistamassa Thessalonikin toimintasuunnitelmassa Montenegroa ja muita vakautus- ja assosiaatioprosessiin osallistuvia Länsi-Balkanin maita pyydettiin liittymään paneurooppalaiseen diagonaalisen alkuperäkumulaation järjestelmään. Niitä pyydettiin liittymään yleissopimukseen lokakuussa 2007 pidetyn Euro–Välimeri-ministerikonferenssin päätöksellä.

               (3)

               Unioni ja Montenegro allekirjoittivat yleissopimuksen 15 päivänä kesäkuuta 2011.

               (4)

               Unioni talletti hyväksymiskirjansa yleissopimuksen tallettajalle 26 päivänä maaliskuuta 2012 ja Montenegro 2 päivänä heinäkuuta 2012. Näin ollen yleissopimus tuli voimaan sen 10 artiklan 3 kohdan mukaisesti unionin osalta 1 päivänä toukokuuta 2012 ja Montenegron osalta 1 päivänä syyskuuta 2012.

               (5)

               Yleissopimuksen 6 artiklassa määrätään, että kukin sopimuspuoli toteuttaa asianmukaiset toimenpiteet varmistaakseen yleissopimuksen tosiasiallisen soveltamisen. Tämän vuoksi sopimuksella perustetun vakautus- ja assosiaationeuvoston olisi annettava päätös, jolla pöytäkirja N:o 3 korvataan uudella pöytäkirjalla, jossa alkuperäsääntöjen osalta viitataan yleissopimukseen.

               (6)

               Euroopan unionin kannan vakautus- ja assosiaationeuvostossa olisi sen vuoksi perustuttava tähän liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan yhteisöjen ja niiden jäsenvaltioiden sekä Montenegron tasavallan välisellä vakautus- ja assosiaatiosopimuksella perustetussa vakautus- ja assosiaationeuvostossa Euroopan unionin puolesta esitettävä kanta käsitteen ”alkuperätuotteet” määrittelyä ja hallinnollisen yhteistyön menetelmiä koskevan mainitun sopimuksen pöytäkirjan N:o 3 korvaamiseen uudella pöytäkirjalla, jossa alkuperäsääntöjen osalta viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen, perustuu tähän päätökseen liitettyyn vakautus- ja assosiaationeuvoston päätösluonnokseen.
   Unionin edustajat vakautus- ja assosiaationeuvostossa voivat sopia vähäisistä muutoksista vakautus- ja assosiaationeuvoston päätösluonnokseen ilman neuvoston asiasta antamaa uutta päätöstä.
   2 artikla
   Vakautus- ja assosiaationeuvoston päätös julkaistaan Euroopan unionin virallisessa lehdessä.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä lokakuuta 2014.

            Neuvoston puolesta

            Puheenjohtaja

         A. ALFANO

      (1)  EUVL L 108, 29.4.2010, s. 3.

      (2)  EUVL L 54, 26.2.2013, s. 4.

      LUONNOS
      EU:n JA MONTENEGRON VÄLISEN VAKAUTUS- JA ASSOSIAATIONEUVOSTON PÄÄTÖS N:o …,
      annettu …,
      Euroopan yhteisöjen ja niiden jäsenvaltioiden sekä Montenegron tasavallan välisen vakautus- ja assosiaatiosopimuksen käsitteen ”alkuperätuotteet” määrittelyä ja hallinnollisen yhteistyön menetelmiä koskevan pöytäkirjan N:o 3 korvaamisesta
      EU:N JA MONTENEGRON VÄLINEN VAKAUTUS- JA ASSOSIAATIONEUVOSTO, joka
      ottaa huomioon Luxemburgissa 15 päivänä lokakuuta 2007 allekirjoitetun Euroopan yhteisöjen ja niiden jäsenvaltioiden sekä Montenegron tasavallan välisen vakautus- ja assosiaatiosopimuksen (1), ja erityisesti sen 44 artiklan,
      ottaa huomioon Euroopan yhteisöjen ja niiden jäsenvaltioiden sekä Montenegron tasavallan välisen vakautus- ja assosiaatiosopimuksen käsitteen ”alkuperätuotteet” määrittelyä ja hallinnollisen yhteistyön menetelmiä koskevan pöytäkirjan N:o 3,
      sekä katsoo seuraavaa:

                  (1)

                  Euroopan yhteisöjen ja niiden jäsenvaltioiden sekä Montenegron tasavallan välisen vakautus- ja assosiaatiosopimuksen, jäljempänä ’sopimus’, 44 artiklassa viitataan käsitteen ”alkuperätuotteet” määrittelyä ja hallinnollisen yhteistyön menetelmiä koskevaan pöytäkirjaan N:o 3, jäljempänä ’pöytäkirja N:o 3’, jossa vahvistetaan alkuperäsäännöt sekä unionin, Montenegron, Turkin ja muiden unionin vakautus- ja assosiaatioprosessiin osallistuvien maiden ja alueiden välinen alkuperäkumulaatio.

                  (2)

                  Pöytäkirjassa N:o 3 olevassa 39 artiklassa määrätään, että sopimuksen 119 artiklalla perustettu vakautus- ja assosiaationeuvosto voi päättää mainitun pöytäkirjan määräysten muuttamisesta.

                  (3)

                  Etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (2), jäljempänä ’yleissopimus’, tarkoituksena on korvata Paneurooppa–Välimerivyöhykkeen maiden välillä tällä hetkellä voimassa olevat alkuperäsääntöpöytäkirjat yhdellä oikeudellisella asiakirjalla. Eurooppa-neuvoston kesäkuussa 2003 vahvistamassa Thessalonikin toimintasuunnitelmassa Montenegroa ja muita vakautus- ja assosiaatioprosessiin osallistuvia Länsi-Balkanin maita pyydettiin liittymään paneurooppalaiseen diagonaalisen alkuperäkumulaation järjestelmään. Niitä pyydettiin liittymään yleissopimukseen lokakuussa 2007 pidetyn Euro–Välimeri-ministerikonferenssin päätöksellä.

                  (4)

                  Unioni ja Montenegro allekirjoittivat yleissopimuksen 15 päivänä kesäkuuta 2011.

                  (5)

                  Unioni talletti hyväksymiskirjansa yleissopimuksen tallettajalle 26 päivänä maaliskuuta 2012 ja Montenegro 2 päivänä heinäkuuta 2012. Näin ollen yleissopimus tuli voimaan sen 10 artiklan 3 kohdan mukaisesti unionin osalta 1 päivänä toukokuuta 2012 ja Montenegron osalta 1 päivänä syyskuuta 2012.

                  (6)

                  Jos kaikki kumulaatioalueen sopimuspuolet eivät siirry kohti yleissopimusta yhtäaikaisesti, tämä ei saisi johtaa tilanteeseen, joka on epäsuotuisampi kuin aiempi pöytäkirjan N:o 3 mukainen tilanne.

                  (7)

                  Sen vuoksi pöytäkirjaa N:o 3 olisi muutettava siten, että siinä viitataan yleissopimukseen,

            ON HYVÄKSYNYT TÄMÄN PÄÄTÖKSEN:
      1 artikla
      Korvataan Euroopan yhteisöjen ja niiden jäsenvaltioiden sekä Montenegron tasavallan välisen vakautus- ja assosiaatiosopimuksen sopimuksen käsitteen ”alkuperätuotteet” määrittelyä ja hallinnollisen yhteistyön menetelmiä koskeva pöytäkirja N:o 3 tämän päätöksen liitteessä olevalla tekstillä.
      2 artikla
      Tämä päätös tulee voimaan päivänä, jona se hyväksytään.
      Sitä sovelletaan 1 päivästä syyskuuta 2014.

         Tehty

               Vakautus- ja assosiaationeuvoston puolesta

               Puheenjohtaja

         (1)  EUVL L 108, 29.4.2010, s. 3.

         (2)  EUVL L 54, 26.2.2013, s. 4.

         LIITE
         Pöytäkirja N:o 3
         käsitteen ”alkuperätuotteet” määrittelystä ja hallinnollisen yhteistyön menetelmistä
         1 artikla
         Sovellettavat alkuperäsäännöt
         Tämän sopimuksen täytäntöönpanemiseksi sovelletaan etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (1), jäljempänä ’yleissopimus’, lisäystä I ja lisäyksen II asiaankuuluvia määräyksiä.
         Kaikki yleissopimuksen lisäyksessä I ja lisäyksen II asiaankuuluvissa määräyksissä olevat viittaukset ”asiaankuuluvaan sopimukseen” katsotaan viittauksiksi tähän sopimukseen.
         2 artikla
         Riitojen ratkaiseminen
         Jos yleissopimuksen lisäyksessä I olevassa 32 artiklassa määrätyistä tarkastusmenettelyistä syntyy riita, jota tarkastusta pyytävät ja sen suorittamisesta vastuussa olevat tulliviranomaiset eivät pysty keskenään sopimaan, asia saatetaan vakautus- ja assosiaationeuvoston ratkaistavaksi.
         Tuojan ja tuojamaan tulliviranomaisten väliset riidat ratkaistaan aina kyseisen maan lainsäädännön mukaisesti.
         3 artikla
         Pöytäkirjan muuttaminen
         Vakautus- ja assosiaationeuvosto voi päättää muuttaa tämän pöytäkirjan määräyksiä.
         4 artikla
         Sopimuksen irtisanominen
         1.   Jos joko Euroopan unioni tai Montenegro ilmoittaa kirjallisesti yleissopimuksen tallettajalle aikeestaan irtisanoa yleissopimus sen 9 artiklan mukaisesti, Euroopan unioni ja Montenegro aloittavat viipymättä alkuperäsääntöjä koskevat neuvottelut tämän sopimuksen täytäntöönpanemiseksi.
         2.   Yleissopimuksen lisäyksen I ja soveltuvin osin sen lisäyksen II asiaankuuluvia määräyksiä, sellaisina kuin niitä sovelletaan irtisanomishetkellä, sovelletaan edelleen tähän sopimukseen tällaisten uudelleen neuvoteltujen alkuperäsääntöjen voimaantuloon asti. Yleissopimuksen lisäyksen I ja soveltuvin osin sen lisäyksen II asiaankuuluvia määräyksiä tulkitaan kuitenkin irtisanomishetkellä siten, että ainoastaan Euroopan unionin ja Montenegron välinen kahdenvälinen kumulaatio on sallittua.
         5 artikla
         Siirtymämääräykset — kumulaatio
         1.   Sen estämättä, mitä yleissopimuksen lisäyksessä I olevassa 3 artiklassa määrätään, tämän sopimuksen pöytäkirjassa No: 3, sellaisena kuin Euroopan unioni ja Montenegro sen hyväksyivät tehdessään sopimuksen (2) lopullisesti, olevassa 3 ja 4 artiklassa määrättyjen kumulaatiota koskevien sääntöjen soveltamista jatketaan tämän sopimuksen osapuolten välillä siihen saakka, kunnes yleissopimusta voidaan soveltaa kaikkien mainituissa artikloissa lueteltujen yleissopimuksen sopimuspuolen osalta.
         2.   Sen estämättä, mitä yleissopimuksen lisäyksessä I olevan 16 artiklan 5 kohdassa ja 21 artiklan 3 kohdassa määrätään, silloin kun kumulaatioon osallistuvien joukossa on ainoastaan EFTA-valtioita, Färsaaret, Euroopan unioni, Turkki ja vakautus- ja assosiaatioprosessiin osallistuvia maita tai alueita, alkuperäselvityksenä voidaan käyttää EUR.1-tavaratodistusta tai alkuperäilmoitusta.

            (1)  EUVL L 54, 26.2.2013, s. 4.

            (2)  EUVL L 108, 29.4.2010, s. 3.


title: 2004/793/EY: Neuvoston päätös, tehty 15 päivänä marraskuuta 2004, Cotonoun sopimuksen 96 artiklan mukaisten Togon tasavallan kanssa käytyjen neuvottelujen päättämisestä

text:
               25.11.2004

               FI

               Euroopan unionin virallinen lehti

               L 349/17

      NEUVOSTON PÄÄTÖS,

   tehty 15 päivänä marraskuuta 2004,
   Cotonoun sopimuksen 96 artiklan mukaisten Togon tasavallan kanssa käytyjen neuvottelujen päättämisestä
   (2004/793/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Cotonoussa 23 päivänä kesäkuuta 2000 allekirjoitetun AKT–EY-kumppanuussopimuksen (1), jäljempänä ’Cotonoun sopimus’, ja erityisesti sen 96 artiklan,
   ottaa huomioon AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä tehdyn sisäisen sopimuksen (2) ja erityisesti sen 3 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Togon tasavallan hallitus ei ole kunnioittanut Cotonoun sopimuksen 9 artiklassa tarkoitetuissa olennaisissa osissa täsmennettyjä sääntöjä.

               (2)

               AKT-maiden ja Togon tasavallan kanssa neuvoteltiin Cotonoun sopimuksen 96 artiklan mukaisesti 14 päivänä huhtikuuta 2004, jolloin Togon viranomaiset antoivat Euroopan unionin esiin tuomien ongelmien korjaamiseksi erityisiä sitoumuksia, jotka oli määrä täyttää kolmen kuukauden pituisen syvennetyn vuoropuhelun aikana.

               (3)

               Kyseisen ajanjakson päätyttyä osa edellä mainituista sitoumuksista näyttää johtaneen konkreettisiin toimenpiteisiin ja osa näyttää toteutetun. Cotonoun sopimuksen olennaisten osien kannalta tärkeimpiä toimenpiteitä ei ole kuitenkaan toteutettu,

         ON PÄÄTTÄNYT SEURAAVAA:
   1 artikla
   Päätetään Togon tasavallan kanssa käydyt Cotonoun sopimuksen 96 artiklan 2 kohdan a alakohdan mukaiset neuvottelut.
   2 artikla
   Hyväksytään liitteenä olevassa kirjeluonnoksessa esitetyt toimenpiteet Cotonoun sopimuksen 96 artiklan 2 kohdan c alakohdassa tarkoitettuina aiheellisina toimenpiteinä.
   3 artikla
   Kumotaan päätös 14 päivänä joulukuuta 1998 päivätyn neuvoston ja komission kirjeen lähettämisestä Togon tasavallan hallitukselle.
   4 artikla
   Tämä päätös tulee voimaan päivänä, jona se tehdään. Se julkaistaan Euroopan unionin virallisessa lehdessä.
   Päätös on voimassa kaksikymmentäneljä kuukautta päivästä, jona neuvosto tekee sen. Sitä tarkastellaan uudelleen säännöllisesti kuuden kuukauden välein.

      Tehty Brysselissä 15 päivänä marraskuuta 2004.

            Neuvoston puolesta

            Puheenjohtaja

         M. VAN DER HOEVEN

      (1)  EYVL L 317, 15.12.2000, s. 3.

      (2)  EYVL L 317, 15.12.2000, s. 376.

      LIITE
      TOGON TASAVALLAN HALLITUKSEN PUHEENJOHTAJALLE, PÄÄMINISTERILLE OSOITETTU KIRJE
      Arvoisa herra pääministeri,
      Euroopan unioni pitää Cotonoun sopimuksen 9 artiklan määräyksiä erittäin tärkeinä. Ihmisoikeuksien kunnioittaminen sekä demokratian ja oikeusvaltion periaatteiden noudattaminen, joille AKT-maiden ja EU:n kumppanuus perustuu, ovat kyseisen sopimuksen olennaisia osia ja siis suhteidemme perusta.
      Euroopan unioni katsoi, että Togon poliittinen tilanne on lukkiutunut ja että demokratiavaje sekä ihmisoikeuksien ja perusvapauksien puutteellinen kunnioittaminen ovat ristiriidassa edellä mainitun sopimuksen 9 artiklassa tarkoitettujen olennaisten osien kanssa.
      Kyseisen artiklan ja Togon poliittisen umpikujan huomioon ottaen Euroopan unioni päätti 30 päivänä maaliskuuta 2004 aloittaa Cotonoun sopimuksen 96 artiklan mukaiset neuvottelut tilanteen perusteelliseksi selvittämiseksi ja mahdollisuuksien mukaan sen ratkaisemiseksi.
      Neuvottelut käytiin Brysselissä 14 päivänä huhtikuuta 2004. Niissä käsiteltiin useita perustavaa laatua olevia kysymyksiä, ja Teillä oli tilaisuus esittää Togon viranomaisten näkemys ja arvio tilanteesta. Euroopan unioni pani tyytyväisenä merkille sen, että togolainen neuvottelupuoli antoi tiettyjä, liitteessä mainittuja sitoumuksia ja myönteisiä merkkejä demokratian ja oikeusvaltioperiaatteen vahvistamisesta Togossa.
      Sovittiin, että Togossa käydään kolmen kuukauden ajan syvennettyä vuoropuhelua esille tuoduista eri kohdista ja että kyseisen ajanjakson päätyttyä tilannetta arvioitaisiin uudelleen.
      Tämä syvennetty ja säännöllinen vuoropuhelu on toteutunut, ja sen pohjana oli luettelo toimenpiteistä, jotka on määrä toteuttaa sovittujen sitoumusten täytäntöön panemiseksi.
      Tämän perusteella voidaan todeta, että Togon viranomaiset ovat toteuttaneet joitakin huomionarvoisia toimenpiteitä. Erityisesti todetaan seuraavat:

                  —

                  Viranomaiset ovat järjestäneet maaherrojen ja järjestysvallan edustajien kanssa tiedotus- ja valistustilaisuuksia ihmisoikeuksien ja perusvapauksien eri näkökohdista. Viranomaiset ovat jakaneet ohjeita ja yleiskirjeitä, joissa muistutetaan olemassa olevista ohjeista ja säännöistä. Oppositionkin tunnustamia myönteisiä tuloksia on jo saatu.

                  —

                  Viranomaiset ovat antaneet tuomareille ohjeet, että kaikissa sellaisissa tapauksissa, joissa tutkintavankeudessa olevia henkilöitä koskevan asian tutkinta on saatu päätökseen, tuomio on annettava pikaisesti. Tämä vauhdittamispyyntö on johtanut oikeudenkäyntipäivän vahvistamiseen 214 tapauksessa, joista eräät koskevat poliittisiksi vangeiksi katsottavia henkilöitä. Hallitus on taannut asianajajien mahdollisuuden olla yhteydessä asiakkaisiinsa esitutkinnan aikana. Elokuussa lähes 500 vankia on päästetty vapauteen heidän tultua vapautetuksi rangaistuksesta tai päästetyksi väliaikaisesti vapauteen.

                  —

                  Julkisten tiedotusvälineiden käyttömahdollisuus, joka vielä äskettäin oli vaalikampanja-aikaa lukuun ottamatta varattu hallitukselle ja valtapuolueelle, on viime viikkoina ulotettu koskemaan myös oppositiopuolueita, vaikkakaan mahdollisuus ei edelleenkään ole täysin tasapuolinen.

                  —

                  Hallitus on aloittanut lehdistölain ja kansallisen ihmisoikeuskomitean sekä audiovisuaali- ja tiedotusalan korkean viranomaisen toimintaa koskevien käytännesääntöjen uudistamisen.

                  —

                  Kansalliskokous hyväksyi 24 päivänä elokuuta uuden lehdistöä koskevan säännön.

                  —

                  Oikeuslaitoksen tilaa ja kehittämistä on selvitetty Yhdistyneiden Kansakuntien kehitysohjelman avustuksella.

                  —

                  Hallitus jatkaa hallinnon hajauttamista ja on antanut hiljattain sitä koskevan poliittisen asiakirjan.

                  —

                  Ensimmäinen kokous perinteisen opposition kanssa pidettiin 25 päivänä elokuuta kansallisen vuoropuhelun aloittamiseksi jäsennetyissä ja avoimissa puitteissa.

            Ei ole epäilystäkään siitä, että nämä aloitteet ovat lujittaneet ihmisoikeuksien ja perusvapauksien kunnioittamista maassanne. Erityisesti demokratian palauttamisen osalta on kuitenkin edelleen vakavia huolenaiheita.
      Tältä osin tilanteen korjaamiseksi Euroopan unioni odottaa erityisesti seuraavia liitteessä olevien sitoumusten mukaisia konkreettisia toimenpiteitä:

                  —

                  kansallisen vuoropuhelun toteuttaminen suunnitelmallisessa ja avoimessa kokonaiskehyksessä sitoumuksen nro 1.1 mukaisesti,

                  —

                  vaalijärjestelmän, joka takaisi rehelliset ja demokraattiset vaalit, tarkistaminen vuoropuhelun yhteydessä sitoumuksen nro 1.3 mukaisesti,

                  —

                  poliittisten puolueiden rahoitusta sääntelevän oikeudellisen kehyksen määrittäminen sitoumuksen nro 1.4 mukaisesti,

                  —

                  parlamentti- ja paikallisvaalien järjestäminen sitoumusten nro 1.5 ja 1.6 mukaisesti,

                  —

                  hallinnon hajauttamisen jatkaminen sitoumuksen nro 1.7 mukaisesti,

                  —

                  poliittisten vankien tilanteen selvittäminen ja tapauksen mukaan vapauttaminen sitoumuksen nro 2.2 mukaisesti,

                  —

                  kansallisen ihmisoikeuskomission sekä audiovisuaali- ja tiedotusalan korkean viranomaisen toimivaltuuksien ja ohjesääntöjen tarkistaminen sitoumusten nro 2.5 ja 3.6 mukaisesti,

                  —

                  oikeus- ja tuomioistuinjärjestelmän uudistamisen jatkaminen UNDP:n raporttiin sisältyvien suositusten mukaisesti.

            Euroopan unioni pitää erittäin tärkeänä sitoumusten nro 1.2, 1.4, 2.1, 2.3, 2.4, 2.6, 3.2, 3.3, 3.4 ja 3.5 puitteissa jo aloitettujen toimien jatkamista ja voimistamista.
      Tähän mennessä täytetyt sitoumukset ja täytäntöönpanoa edelleen odottavat, merkittävät toimenpiteet huomioon ottaen päätettiin neuvottelujen johdosta ja Cotonoun sopimuksen 96 artiklan 2 kohdan c alakohdan nojalla vahvistaa seuraavat aiheelliset toimenpiteet:

                  1)

                  Kuudennen ja seitsemännen Euroopan kehitysrahaston jäljellä olevista varoista rahoitettavien, sellaisten hankkeiden täytäntöönpano, joilla pyritään vastaamaan väestön tarpeisiin tai joilla kannustetaan Cotonoun sopimuksen olennaisten osien eli ihmisoikeuksien, demokratian periaatteiden ja oikeusvaltioperiaatteen kunnioittamiseen. Lisäksi pannaan täytäntöön ympäristönhoidon hajautettujen toimien kansallinen ohjelma sekä sopimus vuosien 1990–1994 Stabex-varoja koskevista molemminpuolisista velvoitteista.

                  2)

                  Instituutioille voidaan myöntää kuudennen ja seitsemännen EKR:n jäljellä olevista varoista avustus, joka mahdollistaa neuvottelujen yhteydessä annettujen sitoumusten täyttämiseen tarkoitettujen toimenpiteiden toteutuksen. Tätä tarkoitusta varten komissio tekee muiden toimien ohessa päätöksen neljättä yleistä väestönlaskentaa ja asumiskyselyä koskevan ohjelman rahoittamisesta.

                  3)

                  Yhdeksännestä EKR:stä myönnettävää rahoitusta koskeva ilmoitus tehdään sitten, kun rehelliset ja demokraattiset vaalit takaava, kaikkien osapuolten hyväksyttävissä oleva vaalijärjestelmä on otettu käyttöön ja parlamenttivaalien ajankohta vahvistettu. Tuolloin aloitetaan myös varojen ohjelmasuunnittelu.

                  4)

                  Vaalien valmistelua voidaan tukea yhdeksännen EKR:n määrärahailmoituksen antamisen jälkeen edellyttäen, että edellä mainittua vaalijärjestelmää koskevat ehdot täyttyvät.

                  5)

                  Kun vapaat ja sääntöjenmukaiset parlamenttivaalit on pidetty, yhteistyö Euroopan unionin kanssa aloitetaan uudelleen täysimääräisenä yhdeksännen EKR:n ja vuosina 1995–1999 Stabex-varojen keskinäisiä velvoitteita koskevien puitteiden täytäntöönpanolla.

                  6)

                  Aluehankkeisiin tarkoitettua rahoitusta tarkastellaan tapauskohtaisesti.

                  7)

                  Humanitaariset toimet, kaupallinen yhteistyö ja kauppaan liittyvien alojen etuisuudet pysyvät ennallaan.

            Euroopan unionin puheenjohtajavaltio ja komissio aikovat laatia määräaikaiskatsauksia enintään kuuden kuukauden välein.
      Euroopan unioni jatkaa Togon tilanteen tiivistä seuraamista ja käy 24 kuukauden seurantajakson ajan maanne hallituksen kanssa tehostettua poliittista vuoropuhelua sen varmistamiseksi, että hallitus jatkaa jo käynnistettyjä toimia demokratian ja oikeusvaltion palauttamiseksi sekä jatkaa ja tehostaa ponnisteluja ihmisoikeuksien ja perusvapauksien aloilla.
      Euroopan unioni varaa oikeuden muuttaa aiheellisia toimenpiteitä, jos Togon viranomaiset vauhdittavat antamiensa sitoumusten täytäntöönpanoa tai keskeyttävät sen.
      Kunnioittavasti

         Tehty Brysselissä 15 päivänä marraskuuta 2004.

               Komission puolesta

               Neuvoston puolesta

         LIITTEEN LIITE
         LUETTELO VELVOITTEISTA, JOISTA TOGON TASAVALLAN HALLITUS ON OTTANUT VASTATAKSEEN
         Togon tasavallan hallitus on ottanut Euroopan unioniin nähden vastatakseen seuraavista velvoitteista Cotonoun sopimuksen 96 artiklan mukaisissa neuvotteluissa.
         Sitoumus nro 1.1:
         Ilmoitetaan viipymättä, että aloitetaan uudelleen avoin ja uskottava kansallinen vuoropuhelu perinteisen opposition ja kansalaisyhteiskunnan kanssa demokratian periaatteiden tinkimättömän noudattamisen varmistamiseksi suunnitelmallisessa ja avoimessa kokonaiskehyksessä.
         Sitoumus nro 1.2:
         Taataan viipymättä kaikkien poliittisten puolueiden toiminta ilman minkäänlaista häirintää, pelottelua ja sensuuria.
         Sitoumus nro 1.3:
         Uudistetaan vaalijärjestelmä kuuden kuukauden kuluessa Lomén puitesopimuksen pohjalta niin, että se takaa rehelliset ja demokraattiset vaalit ja on kaikkien osapuolten hyväksyttävissä.
         Sitoumus nro 1.4:
         Taataan julkisten tiedotusvälineiden tasapuolinen käyttömahdollisuus kaikille poliittisille puolueille ja otetaan käyttöön puolueiden toiminnan rahoittamiseen tarkoitettujen julkisten varojen saannin varmistava reilu järjestelmä.
         Sitoumus nro 1.5:
         Järjestetään mahdollisimman pian sitoumuksen nro 1.3 pohjalta rehelliset parlamenttivaalit ja hyväksytään kansainvälisten tarkkailijoiden läsnäolo vaaliprosessin kaikissa vaiheissa.
         Sitoumus nro 1.6:
         Järjestetään rehelliset paikallisvaalit 12 kuukauden kuluessa ja hyväksytään kansainvälisten tarkkailijoiden läsnäolo vaaliprosessin kaikissa vaiheissa.
         Sitoumus nro 1.7:
         Luodaan 12 kuukauden kuluessa edellytykset sille, että demokraattisesti valituilla kunnanvaltuustoilla on riittävät toimivaltuudet ja resurssit varmistaa tehokkaan ja demokraattisen paikallishallinnon toteutuminen.
         Sitoumus nro 2.1:
         Taataan pidättyminen kaikissa tilanteissa Togossa teloituksista ilman oikeudenkäyntiä, kidutuksesta sekä muista epäinhimillisistä ja halventavista teoista, mukaan luettuna poliisivoimien ja oikeuslaitoksen esimiesportaan riittävä kouluttaminen.
         Sitoumus nro 2.2:
         Vapautetaan kaikki sellaiset poliittiset vangit, jotka on ilmiselvästi vangittu poliittisen vastarintansa tai hallitusta arvostelevien näkemystensä johdosta taikka muista sellaisista syistä, jotka eivät käy vangitsemisen perusteeksi. Luettelo tämän toimenpiteen kohteena olevista vangeista pitäisi laatia yhteistyössä yhden tai useamman alalla tunnustetun ja kaikkien osapuolten hyväksymän valtiosta riippumattoman järjestön kanssa. Tämä sitoumus olisi pantava täytäntöön kuuden viikon kuluessa.
         Sitoumus nro 2.3:
         Siirretään tutkintavankeudessa tai ehdonalaisessa vapaudessa olevien henkilöiden tapausten käsittely kolmen kuukauden kuluessa syyttäjäviranomaiselle tapausten selvittämiseksi voimassa olevan lainsäädännön mukaisesti.
         Sitoumus nro 2.4:
         Sallitaan ennen neuvottelujen päättymistä asianajajien sekä humanitaaristen ja ihmisoikeusjärjestöjen ja niiden itsensä valitsemien lääkärien vapaa pääsy vankien luo kaikissa rangaistuslaitoksissa (vankilat, poliisilaitokset jne.) sen todentamiseksi, ettei niissä harjoiteta kidutusta eikä muuta epäinhimillistä kohtelua.
         Sitoumus nro 2.5:
         Tarkistetaan yhdeksän kuukauden kuluessa kansallisen ihmisoikeuskomission toimivaltuudet ja ohjesäännöt sen varmistamiseksi, että komissio todellakin on riippumaton suhteessa hallintoviranomaisiin.
         Sitoumus nro 2.6:
         Sovelletaan juridisia tai kurinpitotoimia ilman oikeudenkäyntiä tapahtuvien teloitusten täytäntöönpanijoihin samoin kuin kidutukseen sekä halventavaan ja epäinhimilliseen kohteluun syyllistyneisiin henkilöihin. Tähän sitoumukseen pitäisi kuulua myös laki- ja säädöstekstien muuttaminen tarvittaessa.
         Sitoumus nro 2.7:
         Varmistetaan oikeuslaitoksen puolueeton ja täytäntöönpanovallasta riippumaton toiminta myöhemmin määriteltävin tarkoituksenmukaisin toimenpitein. Toimintasuunnitelman laatimisen mahdollistavan tilannearvion odotetaan valmistuvan ennen neuvottelujen päättymistä.
         Sitoumus nro 3.1:
         Tarkistetaan lehdistön toimintaa ja tiedottamista koskeva laki vastaamaan kansainvälisiä normeja kuuden kuukauden kuluessa. Erityisesti odotetaan, että voimassa olevassa, lehdistön toimintaa säätelevässä laissa herjaamisesta ja kunnianloukkauksesta langetettavat vankeusrangaistukset kumotaan.
         Sitoumus nro 3.2:
         Taataan viipymättä kaikenlaisesta tiedotusvälineiden, kansalaisjärjestöjen ja kansalaisyhteiskunnan edustajien häirinnästä, sensuurista ja pelottelusta pidättäytyminen.
         Sitoumus nro 3.3:
         Taataan viipymättä kaikkien poliittisten ja kansalaisyhteiskunnan toimijoiden ja kansalaisten sananvapaus sekä oikeus osallistua julkisesti missä tahansa maan alueella järjestettäviin rauhanomaisiin kokouksiin ja mielenosoituksiin ilman minkäänlaista häirintää, sensuuria tai pelottelua.
         Sitoumus nro 3.4:
         Taataan kaikkien poliittisten ja kansalaisyhteiskunnan toimijoiden liikkumisvapaus niin kansalaisina kuin poliittisia tai edustuksellisia tehtäviä hoitaessaan.
         Sitoumus nro 3.5:
         Taataan ennen neuvottelujen päättymistä kaikkien kansalaisten vapaus seurata tiedotusvälineitä, mukaan luettuina oppositiopuolueiden, valtiosta riippumattomien järjestöjen tms. www-sivuja.
         Sitoumus nro 3.6:
         Tarkistetaan audiovisuaali- ja tiedotusalan korkean viranomaisen toimivaltuudet ja ohjesäännöt kuuden kuukauden kuluessa viranomaisen riippumattomuuden takaamiseksi suhteessa hallintoviranomaisiin ja kaikkiin poliittisiin voimiin.
         Sitoumus nro 4.1:
         Toimitetaan Euroopan unionin toimielimille 1. kesäkuuta ja 1. heinäkuuta 2004 raportit vuoropuhelun eri aloilla saavutetusta edistyksestä ja annettujen sitoumusten täytäntöönpanosta.
         Sitoumus nro 4.2:
         Togon viranomaisten valmius osallistua paikalla käytävään vuoropuheluun ja helpottaa komission ja puheenjohtajavaltion virkamiesten sen puitteissa mahdollisesti tekemiä virkamatkoja.


title: Neuvoston päätös (YUTP) 2016/208, annettu 15 päivänä helmikuuta 2016, ihmisoikeuksista vastaavan Euroopan unionin erityisedustajan toimeksiannon jatkamisesta annetun päätöksen (YUTP) 2015/260 muuttamisesta

text:
               16.2.2016

               FI

               Euroopan unionin virallinen lehti

               L 39/47

         NEUVOSTON PÄÄTÖS (YUTP) 2016/208,
   annettu 15 päivänä helmikuuta 2016,
   ihmisoikeuksista vastaavan Euroopan unionin erityisedustajan toimeksiannon jatkamisesta annetun päätöksen (YUTP) 2015/260 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 25 päivänä heinäkuuta 2012 päätöksen 2012/440/YUTP (1), jolla Stavros LAMBRINIDIS nimitettiin ihmisoikeuksista vastaavaksi Euroopan unionin erityisedustajaksi, jäljempänä ’erityisedustaja’.

               (2)

               Neuvosto hyväksyi 17 päivänä helmikuuta 2015 päätöksen (YUTP) 2015/260 (2), jolla erityisedustajan toimeksiantoa jatkettiin 28 päivään helmikuuta 2017.

               (3)

               Päätöksellä (YUTP) 2015/260 vahvistetaan 1 päivänä maaliskuuta 2015 alkavalle ja 29 päivänä helmikuuta 2016 päättyvälle kaudelle tarkoitettu rahoitusohje. Olisi vahvistettava uusi rahoitusohje 1 päivänä maaliskuuta 2016 alkavalle ja 28 päivänä helmikuuta 2017 päättyvälle kaudelle.

               (4)

               Päätös (YUTP) 2015/260 olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen (YUTP) 2015/260 5 artiklan 2 kohta seuraavasti:

      ”2.   Erityisedustajan toimeksiantoon liittyviin menoihin tarkoitettu rahoitusohje on 1 päivästä maaliskuuta 201628 päivään helmikuuta 2017825 000 euroa.”

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 15 päivänä helmikuuta 2016.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2012/440/YUTP, annettu 25 päivänä heinäkuuta 2012, ihmisoikeuksista vastaavan Euroopan unionin erityisedustajan nimittämisestä (EUVL L 200, 27.7.2012, s. 21).

      (2)  Neuvoston päätös (YUTP) 2015/260, annettu 17 päivänä helmikuuta 2015, ihmisoikeuksista vastaavan Euroopan unionin erityisedustajan toimeksiannon jatkamisesta (EUVL L 43, 18.2.2015, s. 29).


title: 2013/273/EU: Neuvoston päätös, annettu 6 päivänä kesäkuuta 2013 , alueiden komitean kolmen maltalaisen jäsenen ja kolmen maltalaisen varajäsenen nimeämisestä

text:
               11.6.2013

               FI

               Euroopan unionin virallinen lehti

               L 159/13

         NEUVOSTON PÄÄTÖS,
   annettu 6 päivänä kesäkuuta 2013,
   alueiden komitean kolmen maltalaisen jäsenen ja kolmen maltalaisen varajäsenen nimeämisestä
   (2013/273/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Maltan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kolme alueiden komitean jäsenen paikkaa on vapautunut Claudette ABELA BALDACCHINOn, Michael COHENin ja Malcolm MIFSUDin toimikausien päätyttyä. Kaksi alueiden komitean varajäsenen paikkaa on vapautunut Doris BORGin ja Ian BORGin toimikausien päätyttyä. Yksi varajäsenen paikka vapautuu, kun Paul FARRUGIA on nimetty alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           Peter BONELLO, Mayor of San Ġiljan,

                           —

                           Paul FARRUGIA, Mayor of Ħal Tarxien,

                           —

                           Marc SANT, Councillor, Ħal Lija Local Council;

                     ja

               b)

               varajäseniksi:

                           —

                           Jesmond AQUILINA, Deputy Mayor of Ħal Qormi,

                           —

                           Anthony MIFSUD, Councillor, Imtarfa Local Council,

                           —

                           Raymond TABONE, Councillor, San Pawl il-Baħar Local Council.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 6 päivänä kesäkuuta 2013.

            Neuvoston puolesta

            Puheenjohtaja

         A. SHATTER

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


Avis juridique important

|

32000D0509(01)

Neuvoston päätös, tehty 17 päivänä huhtikuuta 2000, Euratomin hankintakeskuksen neuvoa-antavan komitean jäsenen nimeämisestä

Virallinen lehti nro C 129 , 09/05/2000 s. 0001 - 0001

Neuvoston päätös,tehty 17 päivänä huhtikuuta 2000,Euratomin hankintakeskuksen neuvoa-antavan komitean jäsenen nimeämisestä(2000/C 129/01)EUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan,ottaa huomioon Euratomin hankintakeskuksen perussäännön(1) X artiklan sellaisena kuin se on viimeksi muutettuna 1 päivänä tammikuuta 1955 tehdyllä päätöksellä 95/1/EY/Euratom/EHTY(2),ottaa huomioon 14 päivänä kesäkuuta 1999 tehdyn päätöksen Euratomin hankintakeskuksen neuvoa-antavan komitean jäsenten nimeämisestä(3),ottaa huomioon komission lausunnon,sekä katsoo, ettäedellä mainitussa komiteassa on vapautunut jäsenen paikka R.W.P. STEURin erottua, mistä neuvosto sai tiedon 14 päivänä helmikuuta 2000,on aiheellista täyttää kyseinen paikka, jaAlankomaiden hallitus esitti ehdokkaan 14 päivänä helmikuuta 2000,ON PÄÄTTÄNYT SEURAAVAA:Ainoa artiklaNimetään Marie-Elise M.G. HOEDEMAKERS Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2001 saakka.Tehty Luxemburgissa 17 päivänä huhtikuuta 2000.Neuvoston puolestaPuheenjohtajaL. Capoulas Santos(1) EYVL 27, 6.12.1958, s. 534/58.(2) EYVL L 1, 1.1.1995, s. 1.(3) EYVL C 186, 2.7.1999, s. 1.


title: 2012/675/EU: Neuvoston päätös, annettu 29 päivänä lokakuuta 2012 , alueiden komitean kolmen jäsenen (Yhdistynyt kuningaskunta) ja kahden varajäsenen (Yhdistynyt kuningaskunta) nimeämisestä

text:
               1.11.2012

               FI

               Euroopan unionin virallinen lehti

               L 305/25

         NEUVOSTON PÄÄTÖS,
   annettu 29 päivänä lokakuuta 2012,
   alueiden komitean kolmen jäsenen (Yhdistynyt kuningaskunta) ja kahden varajäsenen (Yhdistynyt kuningaskunta) nimeämisestä
   (2012/675/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Yhdistyneen kuningaskunnan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kolme alueiden komitean jäsenen paikkaa on vapautunut Jonathan BELLin, Iain MALCOLMin ja Irene OLDFATHERin toimikausien päätyttyä. Kaksi alueiden komitean varajäsenen paikkaa on vapautunut Ted BROCKLEBANKin ja Nicol STEPHENin toimikausien päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           Patricia FERGUSON MSP, Member of the Scottish Parliament

                           —

                           Paul WATSON, Councillor

                           —

                           Trevor CUMMINGS, Councillor

                     ja

               b)

               varajäseniksi:

                           —

                           Jim HUME MSP, Member of the Scottish Parliament

                           —

                           Jamie McGRIGOR MSP, Member of the Scottish Parliament.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 29 päivänä lokakuuta 2012.

            Neuvoston puolesta

            Puheenjohtaja

         E. FLOURENTZOU

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Neuvoston päätös (YUTP) 2016/608, annettu 18 päivänä huhtikuuta 2016, tiettyjen palestiinalaisten tilapäisestä vastaanottamisesta Euroopan unionin jäsenvaltioissa

text:
               20.4.2016

               FI

               Euroopan unionin virallinen lehti

               L 104/18

         NEUVOSTON PÄÄTÖS (YUTP) 2016/608,
   annettu 18 päivänä huhtikuuta 2016,
   tiettyjen palestiinalaisten tilapäisestä vastaanottamisesta Euroopan unionin jäsenvaltioissa
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan ja 31 artiklan 1 kohdan,
   sekä katsoo seuraavaa:

               (1)

               Neuvosto hyväksyi 5 päivänä maaliskuuta 2015 tiettyjen palestiinalaisten tilapäistä vastaanottamista jäsenvaltioissa koskevan päätöksen (YUTP) 2015/363 (1), jolla jatkettiin näille henkilöille myönnettyjen, yhteisessä kannassa 2002/400/YUTP (2) tarkoitettujen jäsenvaltioiden alueelle saapumista ja siellä oleskelua koskevien kansallisten lupien voimassaoloaikaa 24 kuukaudella.

               (2)

               Neuvosto katsoo yhteisen kannan 2002/400/YUTP soveltamisen arvioinnin perusteella, että näiden lupien voimassaoloaikaa on tarkoituksenmukaista jatkaa edelleen 24 kuukaudella,

         ON HYVÄKSYNYT TÄMÄN PÄÄTÖKSEN:
   1 artikla
   Yhteisen kannan 2002/400/YUTP 2 artiklassa tarkoitetut jäsenvaltiot jatkavat mainitun yhteisen kannan 3 artiklan mukaisesti alueelleen saapumista ja siellä oleskelua varten myönnettyjen kansallisten lupien voimassaoloaikaa 24 kuukaudella 31 päivästä tammikuuta 2016.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 18 päivänä huhtikuuta 2016.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös (YUTP) 2015/363, annettu 5 päivänä maaliskuuta 2015, tiettyjen palestiinalaisten tilapäisestä vastaanottamisesta Euroopan unionin jäsenvaltioissa (EUVL L 62, 6.3.2015, s. 24).

      (2)  Neuvoston yhteinen kanta 2002/400/YUTP 21 päivältä toukokuuta 2002, tiettyjen palestiinalaisten tilapäisestä vastaanottamista Euroopan unionin jäsenvaltioissa (EYVL L 138, 28.5.2002, s. 33).


title: Neuvoston päätös (YUTP) 2015/556, annettu 7 päivänä huhtikuuta 2015 , Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta

text:
               8.4.2015

               FI

               Euroopan unionin virallinen lehti

               L 92/101

         NEUVOSTON PÄÄTÖS (YUTP) 2015/556,
   annettu 7 päivänä huhtikuuta 2015,
   Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26 päivänä heinäkuuta 2010 annetun neuvoston päätöksen 2010/413/YUTP (1) ja erityisesti sen 23 artiklan,
   sekä katsoo seuraavaa:

               (1)

               Neuvosto hyväksyi 26 päivänä heinäkuuta 2010 neuvoston päätöksen 2010/413/YUTP.

               (2)

               Euroopan unionin yleinen tuomioistuin kumosi 22 päivänä tammikuuta 2015 yhdistetyissä asioissa T-420/11 ja T-56/12 antamallaan tuomiolla neuvoston päätökset 2011/299/YUTP (2) ja 2011/783/YUTP (3) siltä osin kuin on kyse seuraavien yhtiöiden merkitsemisestä päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä: Ocean Capital Administration GmbH, First Ocean Administration GmbH, First Ocean GmbH & Co. KG, Second Ocean Administration GmbH, Second Ocean GmbH & Co. KG, Third Ocean Administration GmbH, Third Ocean GmbH & Co. KG, Fourth Ocean Administration GmbH, Fourth Ocean GmbH & Co. KG, Fifth Ocean Administration GmbH, Fifth Ocean GmbH & Co. KG, Sixth Ocean Administration GmbH, Sixth Ocean GmbH & Co. KG, Seventh Ocean Administration GmbH, Seventh Ocean GmbH & Co. KG, Eighth Ocean Administration GmbH, Eighth Ocean GmbH & Co. KG, Ninth Ocean Administration GmbH, Ninth Ocean GmbH & Co. KG, Tenth Ocean Administration GmbH, Tenth Ocean GmbH & Co. KG, Eleventh Ocean Administration GmbH, Eleventh Ocean GmbH & Co. KG, Twelfth Ocean Administration GmbH, Twelfth Ocean GmbH & Co. KG, Thirteenth Ocean Administration GmbH, Fourteenth Ocean Administration GmbH, Fifteenth Ocean Administration GmbH, Sixteenth Ocean Administration GmbH, Kerman Shipping Co. Ltd, Woking Shipping Investments Ltd, Shere Shipping Co. Ltd, Tongham Shipping Co. Ltd, Uppercourt Shipping Co. Ltd, Vobster Shipping Co. Ltd, Lancelin Shipping Co. Ltd., IRISL Maritime Training Institute, Kheibar Co. ja Kish Shipping Line Manning Co.

               (3)

               Näistä yrityksistä 32 olisi merkittävä uusin perustein uudelleen luetteloon henkilöistä ja yhteisöistä, joihin kohdistetaan rajoittavia toimenpiteitä.

               (4)

               Euroopan unionin yleinen tuomioistuin kumosi 22 päivänä tammikuuta 2015 asiassa T-176/12 antamallaan tuomiolla neuvoston päätöksen 2012/35/YUTP (4) merkitä Bank Tejarat päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.

               (5)

               Bank Tejarat olisi merkittävä uusin perustein uudelleen luetteloon henkilöistä ja yhteisöistä, joihin kohdistetaan rajoittavia toimenpiteitä.

               (6)

               Päätös 2010/413/YUTP olisi näin ollen muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2010/413/YUTP liite II tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä huhtikuuta 2015.

            Neuvoston puolesta

            Puheenjohtaja

         E. RINKĒVIČS

      (1)  EUVL L 195, 27.7.2010, s. 39.

      (2)  Neuvoston päätös 2011/299/YUTP, annettu 23 päivänä toukokuuta 2011, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL L 136, 24.5.2011, s. 65).

      (3)  Neuvoston päätös 2011/783/YUTP, annettu 1 päivänä joulukuuta 2011, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL L 319, 2.12.2011, s. 71).

      (4)  Neuvoston päätös 2012/35/YUTP, annettu 23 päivänä tammikuuta 2012, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta (EUVL L 19, 24.1.2012, s. 22).

      LIITE

                  1)

                  Lisätään jäljempänä mainittu yhteisö päätöksen 2010/413/YUTP liitteen II osassa I olevaan luetteloon:
                  I   Ydin- tai ballistisiin aseisiin liittyvään toimintaan osalliset henkilöt ja yhteisöt sekä Iranin hallitukselle tukea antavat henkilöt ja yhteisöt

                  B.   Yhteisöt

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              105.

                              Bank Tejarat

                              Postiosoite: Taleghani Br. 130, Taleghani Ave. P.O. Box: 11365–5416, Tehran Puhelin: 88826690 Teleksi: 226641 TJTA IR. Faksi: 88893641 Internetsivusto: http://www.tejaratbank.ir

                              Bank Tejarat antaa huomattavaa tukea Iranin hallitukselle tarjoamalla rahoitusvaroja ja -palveluja öljy- ja kaasualan kehittämishankkeisiin. Öljy- ja kaasuala on Iranin hallitukselle huomattava rahoituksen lähde, ja Iranin hallituksen omistuksessa tai määräysvallassa olevien yhteisöjen tytäryhtiöt toteuttavat useita Bank Tejaratin rahoittamia hankkeita. Lisäksi Bank Tejarat on edelleen Iranin hallituksen osittain omistama ja siihen tiiviisti sidoksissa, joten Iranin hallitus voi vaikuttaa Bank Tejaratin päätöksiin, muun muassa Bank Tejaratin osallistumiseen Iranin hallituksen ensisijaisen tärkeiksi katsomien hankkeiden rahoittamiseen.
                              Lisäksi Bank Tejarat tarjoaa rahoitusta erilaisille raakaöljyn tuotanto- ja jalostushankkeille, joiden toteuttaminen edellyttää sellaisten keskeisten laitteiden ja teknologian hankkimista, joiden toimittaminen Iranissa käytettäväksi on kielletty. Tämän vuoksi Bank Tejaratin voidaan katsoa osallistuvan kiellettyjen tuotteiden ja teknologian hankintaan.

                              8.4.2015

                  2)

                  Lisätään jäljempänä mainitut yhteisöt päätöksen 2010/413/YUTP liitteen II osassa III olevaan luetteloon:
                  III   Islamic Republic of Iran Shipping Lines – IRISL (Iranin islamilaisen tasavallan linjavarustamo)

                  B.   Yhteisöt

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              4.

                              Ocean Capital Administration GmbH

                              Schottweg 5, Hamburg 22087, Germany; Kaupparekisteriasiakirja # HRB92501 (Saksa) myönnetty 4.1.2005

                              Saksassa sijaitseva IRISL:n holdingyhtiö, joka on IRISL:n omistuksessa ja määräysvallassa.

                              8.4.2015

                              5.

                              First Ocean Administration GMBH

                              Schottweg 5, Hamburg 22087, Germany; Kaupparekisteriasiakirja # HRB94311 (Saksa) myönnetty 21.7.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              5 a.

                              First Ocean GMBH & Co. Kg

                              Schottweg 5, Hamburg 22087, Germany; Kaupparekisteriasiakirja # HRA102601 (Saksa) myönnetty 19.9.2005 IMO-numero 9349576

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              6.

                              Second Ocean Administration GMBH

                              Schottweg 5, Hamburg 22087, Germany; Kaupparekisteriasiakirja # HRB94312 (Saksa) myönnetty 21.7.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              6 a.

                              Second Ocean GMBH & Co. Kg

                              Schottweg 5, Hamburg 22087, Germany; Kaupparekisteriasiakirja # HRA102502 (Saksa) myönnetty 24.8.2005 IMO-numero 9349588.

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              7.

                              Third Ocean Administration GMBH

                              Schottweg 5, Hamburg 22087, Germany; Kaupparekisteriasiakirja # HRB94313 (Saksa) myönnetty 21.7.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              7 a.

                              Third Ocean GMBH & Co. Kg

                              Schottweg 5, Hamburg 22087, Germany; Kaupparekisteriasiakirja # HRA102520 (Saksa) myönnetty 29.8.2005 IMO-numero 9349590

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              8.

                              Fourth Ocean Administration GMBH

                              Schottweg 5, Hamburg 22087, Germany; Kaupparekisteriasiakirja # HRB94314 (Saksa) myönnetty 21.7.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              8 a.

                              Fourth Ocean GMBH & CO. KG

                              Schottweg 5, Hamburg 22087, Germany; Kaupparekisteriasiakirja # HRA102600 (Saksa) myönnetty 19.9.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              9.

                              Fifth Ocean Administration GMBH

                              Schottweg 5, Hamburg 22087, Germany; Kaupparekisteriasiakirja # HRB94315 (Saksa) myönnetty 21.7.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              9 a.

                              Fifth Ocean GMBH & CO. KG

                              Schottweg 5, Hamburg 22087, Germany; Kaupparekisteriasiakirja # HRA102599 (Saksa) myönnetty 19.9.2005 IMO-numero 9349667

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              10.

                              Sixth Ocean Administration GMBH

                              Schottweg 5, Hamburg 22087, Germany; Kaupparekisteriasiakirja # HRB94316 (Saksa) myönnetty 21.7.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              10 a.

                              Sixth Ocean GMBH & CO. KG

                              Schottweg 5, Hamburg 22087, Germany; Kaupparekisteriasiakirja # HRA102501 (Saksa) myönnetty 24.8.2005 IMO-numero 9349679

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              11.

                              Seventh Ocean Administration GMBH

                              Schottweg 5, Hamburg 22087, Germany; Kaupparekisteriasiakirja # HRB94829 (Saksa) myönnetty 19.9.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              11 a.

                              Seventh Ocean GMBH & CO. KG

                              Schottweg 5, Hamburg 22087, Germany; Kaupparekisteriasiakirja # HRA102655 (Saksa) myönnetty 26.9.2005 IMO-numero 9165786

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              12.

                              Eighth Ocean Administration GMBH

                              Schottweg 5, Hamburg 22087, Germany; Kaupparekisteriasiakirja # HRB94633 (Saksa) myönnetty 24.8.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              12 a.

                              Eighth Ocean GmbH & CO. KG

                              Schottweg 5, Hamburg 22087, Germany; Kaupparekisteriasiakirja # HRA102533 (Saksa) myönnetty 1.9.2005 IMO-numero 9165803

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              13.

                              Ninth Ocean Administration GmbH

                              Schottweg 5, Hamburg 22087, Germany; Kaupparekisteriasiakirja # HRB94698 (Saksa) myönnetty 9.9.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              13 a.

                              Ninth Ocean GmbH & CO. KG

                              Schottweg 5, Hamburg 22087, Germany; Kaupparekisteriasiakirja # HRA102565 (Saksa) myönnetty 15.9.2005 IMO-numero 9165798

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              14.

                              Tenth Ocean Administration GmbH

                              Schottweg 5, Hamburg 22087, Germany;

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              14 a.

                              Tenth Ocean GmbH & CO. KG

                              Schottweg 5, Hamburg 22087, Germany; Kaupparekisteriasiakirja # HRA102679 (Saksa) myönnetty 27.9.2005 IMO-numero 9165815

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              15.

                              Eleventh Ocean Administration GmbH

                              Schottweg 5, Hamburg 22087, Germany; Kaupparekisteriasiakirja # HRB94632 (Saksa) myönnetty 24.8.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              15 a.

                              Eleventh Ocean GmbH & CO. KG

                              Schottweg 5, Hamburg 22087, Germany; Kaupparekisteriasiakirja # HRA102544 (Saksa) myönnetty 9.9.2005 IMO-numero 9209324

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              16.

                              Twelfth Ocean Administration GmbH

                              Schottweg 5, Hamburg 22087, Germany; Kaupparekisteriasiakirja # HRB94573 (Saksa) myönnetty 18.8.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              16 a.

                              Twelfth Ocean GmbH & CO. KG

                              Schottweg 5, Hamburg 22087, Germany; Kaupparekisteriasiakirja # HRA102506 (Saksa) myönnetty 25.8.2005

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              17.

                              Thirteenth Ocean Administration GmbH

                              Schottweg 5, Hamburg 22087, Germany;

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              18.

                              Fourteenth Ocean Administration GmbH

                              Schottweg 5, Hamburg 22087, Germany;

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              19.

                              Fifteenth Ocean Administration GmbH

                              Schottweg 5, Hamburg 22087, Germany;

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              20.

                              Sixteenth Ocean Administration GmbH

                              Schottweg 5, Hamburg 22087, Germany;

                              IRISL:n omistuksessa IRISL:n holdingyhtiön Ocean Capital Administration GmbH:n kautta.

                              8.4.2015

                              37.

                              IRISL Maritime Training Institute

                              No 115, Ghaem Magham Farahani St. P.O. Box 15896–53313, Tehran, Iran

                              IRISL Maritime Training Institute on IRISL:n omistuksessa ja määräysvallassa. IRISL omistaa 90 prosenttia yhtiön osakkeista ja sen edustaja on johtokunnan varapuheenjohtaja. Se osallistuu IRISL:n työntekijöiden koulutukseen.

                              8.4.2015

                              39.

                              Kheibar Co.

                              Iranshahr shomali (North) avenue, nr 237, 158478311 Tehran, Iran

                              Kheibar Co. on IRISL:n omistuksessa ja määräysvallassa. IRISL omistaa 81 prosenttia yhtiön osakkeista ja sen edustaja on johtokunnan jäsen. Se vastaa alusten varaosatoimituksista.

                              8.4.2015

                              40.

                              Kish Shipping Line Manning Co.

                              Sanaei Street Kish Island Iran.

                              Kish Shipping Line Manning Co. on IRISL:n omistuksessa ja määräysvallassa. Se osallistuu IRISL:n rekrytointiin ja henkilöstöhallintoon.

                              8.4.2015


title: Komission päätös, annettu 12 päivänä joulukuuta 2013 , Euroopan tutkimusneuvoston perustamisesta

text:
               20.12.2013

               FI

               Euroopan unionin virallinen lehti

               C 373/23

         KOMISSION PÄÄTÖS,
   annettu 12 päivänä joulukuuta 2013,
   Euroopan tutkimusneuvoston perustamisesta
   2013/C 373/09
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tutkimuksen ja innovoinnin puiteohjelman ”Horisontti 2020” (2014–2020) (1) täytäntöönpanoa koskevasta erityisohjelmasta 3 päivänä joulukuuta 2013 tehdyn neuvoston päätöksen 2013/743/EU ja erityisesti sen 6 artiklan 1 ja 2 kohdan,
   sekä katsoo seuraavaa:

               (1)

               Neuvoston päätöksen 2006/972/EY (2) mukaisesti toteutettavien toimien ja toimintojen jatkuvuuden varmistamiseksi päätöksellä 2013/743/EU perustettavan Euroopan tutkimusneuvoston, jäljempänä ’ERC’, olisi korvattava komission päätöksellä 2007/134/EY (3) perustettu ERC ja jatkettava sen toimintaa.

               (2)

               Päätöksen 2013/743/EU 6 artiklan 2 kohdan mukaan ERC muodostuu riippumattomasta tieteellisestä neuvostosta ja erityisestä täytäntöönpanorakenteesta. Erityinen täytäntöönpanorakenne olisi perustettava ulkoisena rakenteena toimeenpanoviraston muodossa, joka perustetaan erillisellä säädöksellä neuvoston asetuksen (EY) N:o 58/2003 (4) mukaisesti.

               (3)

               Tieteellisen neuvoston olisi koostuttava arvostetuista tiedemiehistä, insinööreistä ja tutkijoista. Sen jäsenten olisi oltava riippumattomia minkään ulkopuolisen tahon eduista, ja heidät olisi nimitettävä siten, että varmistetaan tieteellisen neuvoston työn jatkuvuus.

               (4)

               Erityisohjelman oikea-aikaisen täytäntöönpanon varmistamiseksi päätöksellä 2007/134/EY perustettu ERC:n tieteellinen neuvosto on jo omaksunut alustavia kantoja päätöksen 2013/743/EU 7 artiklan mukaisesti hyväksyttäviin toimenpiteisiin. Tällä päätöksellä perustetun tieteellisen neuvoston olisi hyväksyttävä tai hylättävä nämä alustavat kannat.

               (5)

               Olisi vahvistettava tieteellisen neuvoston toiminnan edellyttämät säännökset.

               (6)

               Olisi annettava säännökset, joiden avulla varmistetaan sujuva yhteistyö ERC:n tieteellisen neuvoston ja täytäntöönpanorakenteen välillä.

               (7)

               Tieteellisellä neuvostolla olisi oltava oikeus tutustua työnsä edellyttämiin asiakirjoihin ja tietoihin Euroopan parlamentin ja neuvoston asetuksen (EY) N:o 45/2001 (5) mukaisesti.

               (8)

               Päätöksessä 2013/743/EU säädetään tieteellisen neuvoston jäsenille heidän suorittamistaan tehtävistä maksettavista korvauksista, ja tätä varten olisi vahvistettava säännöt.

               (9)

               Päätös 2007/134/EY olisi kumottava,

         ON PÄÄTTÄNYT SEURAAVAA:
   1 artikla
   Euroopan tutkimusneuvoston perustaminen
   Perustetaan Euroopan tutkimusneuvosto, jäljempänä ’ERC’, 1 päivän tammikuuta 2014 ja 31 päivän joulukuuta 2020 väliseksi ajaksi. Se korvaa komission päätöksellä 2007/134/EY perustetun Euroopan tutkimusneuvoston ja jatkaa sen toimintaa.
   2 artikla
   Tieteellisen neuvoston jäsenet
   1.   Tieteellinen neuvosto muodostuu ERC:n puheenjohtajasta, jäljempänä ’ERC:n puheenjohtaja’, ja 21 muusta jäsenestä. Tieteellisen neuvoston muiksi jäseniksi nimitetään liitteessä I luetellut 21 henkilöä siinä määritetyksi toimikaudeksi.
   2.   Jäsenten on hoidettava tehtäviään riippumattomasti ilman ulkopuolelta tulevaa vaikutusta. Heidän on ilmoitettava komissiolle hyvissä ajoin mahdollisista eturistiriidoista, jotka voivat vaarantaa heidän puolueettomuutensa.
   3.   Jäsenten toimikausi on enintään neljä vuotta, ja se voidaan uusia kerran. Jäsen voidaan nimittää toimikauden enimmäiskestoa lyhyemmäksi ajaksi, jotta mahdollistetaan jäsenten vaiheittainen rotaatio. Jäsenet pysyvät tehtävässään, kunnes heidät korvataan tai heidän toimikautensa päättyy.
   4.   Perustelluissa tapauksissa komissio voi omasta aloitteestaan päättää jäsenen toimikauden tieteellisen neuvoston puolueettomuuden ja/tai jatkuvuuden ylläpitämiseksi.
   3 artikla
   Tieteellisen neuvoston toiminta
   1.   Tieteellinen neuvosto vahvistaa työjärjestyksensä sekä menettelysäännöt, jotka koskevat luottamuksellisuutta, eturistiriitoja ja henkilötietojen käsittelyä asetuksen (EY) N:o 45/2001 mukaisesti.
   2.   Tieteellinen neuvosto kokoontuu täysistuntoon niin usein kuin sen työ edellyttää. Täysistunnon pöytäkirjan tiivistelmä on julkaistava ERC:n internetsivustolla.
   3.   Puheenjohtaja voi päättää järjestää kokouksia suljetuin ovin tieteellisen neuvoston työjärjestyksen mukaisesti.
   4.   Tieteellinen neuvosto voi perustaa jäsenistään pysyviä komiteoita, työryhmiä ja muita rakenteita käsittelemään tieteellisen neuvoston erityistehtäviä.
   5.   Tällä päätöksellä perustetun tieteellisen neuvoston on välittömästi perustamisensa jälkeen hyväksyttävä tai hylättävä päätöksellä 2007/134/EY perustetun tieteellisen neuvoston alustavat kannat päätöksen 2013/743/EU 7 artiklan mukaisesti hyväksyttäviin toimenpiteisiin.
   4 artikla
   Euroopan tutkimusneuvoston sisäinen yhteistyö
   Tieteellisen neuvoston ja täytäntöönpanorakenteen on varmistettava johdonmukaisuus kaikkien ERC:n toimien strategisten ja toiminnallisten näkökohtien välillä. ERC:n puheenjohtaja, tieteellisen neuvoston varapuheenjohtajat ja erityisen täytäntöönpanorakenteen johtaja pitävät säännöllisiä koordinointikokouksia tehokkaan yhteistyön varmistamiseksi.
   5 artikla
   Oikeus tutustua asiakirjoihin ja tietoihin
   1.   Komissio ja erityinen täytäntöönpanorakenne antavat asetuksen (EY) N:o 45/2001 mukaisesti tieteelliselle neuvostolle asiakirjoja, tietoja ja apua, jotka ovat tarpeen sen tehtäviä varten, jotta se voi työskennellä itsenäisesti ja riippumattomasti.
   2.   Tieteellisen neuvoston jäsenten on käytettävä heille 1 kohdan mukaisesti annettuja asiakirjoja ja tietoja vain niihin tarkoituksiin ja tehtäviin, joita varten ne on annettu käyttöön, ja heitä sitoo salassapitovelvollisuus.
   3.   Tieteellisen neuvoston on asiakirjojen ja tietojen turvallisuuden ja luottamuksellisuuden varmistamiseksi toteutettava asianmukaiset organisatoriset ja tekniset toimenpiteet, joilla voidaan estää tietojen ja asiakirjojen luvaton luovuttaminen tai antaminen sekä vahingossa tapahtuva tai laiton tuhoaminen, häviäminen tai muuttaminen.
   4.   Tieteellisen neuvoston jäsenten on kiinnitettävä asianmukaista huomiota henkilötietojen keräämisen, käsittelyn ja tallentamisen laillisuuteen, riittävyyteen, merkityksellisyyteen, tarkkuuteen, tarpeellisuuteen ja ajalliseen rajaamiseen.
   5.   Jos mahdollisuutta tutustua asiakirjoihin ja tietoihin tai henkilötietoihin ei voida antaa henkilötietojen suojaan, luottamuksellisuuteen, turvallisuuteen tai yleiseen etuun liittyvistä syistä, komission ja erityisen täytäntöönpanorakenteen on annettava tieteelliselle neuvostolle kirjallinen selvitys näistä syistä sekä kaikki sellaiset tiedot kyseessä olevasta aiheesta, joiden luovuttamisen ne katsovat olevan säännösten rajoissa mahdollista.
   6 artikla
   Tieteellisen neuvoston muille jäsenille kuin ERC:n puheenjohtajalle maksettava korvaus
   Säännöt, jotka koskevat tieteellisen neuvoston muiden jäsenten kuin ERC:n puheenjohtajan tehtävistä maksettavia palkkioita sekä matka- ja oleskelukulujen korvaamista, esitetään liitteessä II.
   7 artikla
   Kumoaminen
   Kumotaan päätös 2007/134/EY. Viittauksia kumottuun päätökseen pidetään viittauksina tähän päätökseen.
   8 artikla
   Voimaantulo
   Tämä päätös tulee voimaan 1 päivänä tammikuuta 2014.

      Tehty Brysselissä 12 päivänä joulukuuta 2013.

            Komission puolesta

         Máire GEOGHEGAN-QUINN

            Komission jäsen

      (1)  EUVL L 347, 20.12.2013, s. 965.

      (2)  Neuvoston päätös 2006/972/EY, tehty 19 päivänä joulukuuta 2006, Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta ”Ideat” (EUVL L 400, 30.12.2006, s. 243).

      (3)  Komission päätös 2007/134/EY, tehty 2 päivänä helmikuuta 2007, Euroopan tutkimusneuvoston perustamisesta (EUVL L 57, 24.2.2007, s. 14).

      (4)  Neuvoston asetus (EY) N:o 58/2003, annettu 19 päivänä joulukuuta 2002, tiettyjä yhteisön ohjelmien hallinnointitehtäviä hoitavien toimeenpanovirastojen asemasta (EYVL L 11, 16.1.2003, s. 1).

      (5)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      LIITE I

         Tieteellisen neuvoston jäsenet

                  Nimi ja laitos

                  Toimikauden päättymispäivä

                  Klaus BOCK, Danish National Research Foundation

                  31 päivänä joulukuuta 2016

                  Nicholas CANNY, National University of Ireland, Galway

                  31 päivänä joulukuuta 2014

                  Sierd A.P.L. CLOETINGH, Utrecht University

                  31. päivänä joulukuuta 2015

                  Tomasz DIETL, Polish Academy of Sciences

                  31 päivänä joulukuuta 2014

                  Daniel DOLEV, Hebrew University of Jerusalem

                  31 päivänä joulukuuta 2014

                  Athene DONALD, University of Cambridge

                  31 päivänä joulukuuta 2016

                  Barbara ENSOLI, Istituto Superiore di Sanità, Rooma

                  31 päivänä joulukuuta 2016

                  Pavel EXNER, Czech Academy of Sciences

                  31 päivänä joulukuuta 2014

                  Nuria Sebastian GALLES, University of Pompeu Fabra, Barcelona

                  31 päivänä joulukuuta 2016

                  Reinhard GENZEL, Max Planck Institute for Extraterrestrial Physics

                  31 päivänä joulukuuta 2016

                  Carl-Henrik HELDIN, Ludwig Institute for Cancer Research, Uppsala

                  31 päivänä joulukuuta 2014

                  Timothy HUNT, Cancer Research UK, South Mimms

                  31 päivänä joulukuuta 2014

                  Matthias KLEINER, Technical University of Dortmund

                  31 päivänä joulukuuta 2016

                  Éva KONDOROSI, Hungarian Academy of Sciences

                  31 päivänä joulukuuta 2016

                  Mart SAARMA, Helsingin yliopisto

                  31 päivänä joulukuuta 2014

                  Nils Christian STENSETH, University of Oslo

                  31 päivänä joulukuuta 2017

                  Martin STOKHOF, University of Amsterdam

                  31 päivänä joulukuuta 2017

                  Anna TRAMONTANO, Sapienza University of Rome

                  31 päivänä joulukuuta 2014

                  Isabelle VERNOS, Centre for Genomic Regulation, Barcelona

                  31 päivänä joulukuuta 2014

                  Reinhilde VEUGELERS, Catholic University of Leuven

                  31 päivänä joulukuuta 2016

                  Michel WIEVIORKA, Centre for Sociological Analysis and Intervention, Pariisi

                  31 päivänä joulukuuta 2017

      LIITE II

         Tieteellisen neuvoston muille jäsenille kuin ERC:n puheenjohtajalle maksettavaa korvausta koskevat säännöt (6 artikla)

                  1.

                  Erityinen täytäntöönpanorakenne maksaa tieteellisen neuvoston muiden jäsenten kuin ERC:n puheenjohtajan palkkiot ja heidän tehtäviensä suorittamiseen liittyvät matka- ja oleskelukustannukset sopimuksen mukaisesti, joka sisältää 2–5 kohdassa esitetyt ehdot.

                  2.

                  Tieteellisen neuvoston varapuheenjohtajien palkkio osallistumisesta täysistuntoon on 3 500 EUR koko täysistunnosta ja 1 750 EUR täysistunnon osasta.

                  3.

                  Edellä 1 kohdassa tarkoitettujen muiden jäsenten palkkio osallistumisesta täysistuntoon on 2 000 EUR koko täysistunnosta ja 1 000 EUR täysistunnon osasta.

                  4.

                  Maksun hyväksyy erityisen täytäntöönpanorakenteen johtaja tai hänen sijaisensa ERC:n puheenjohtajan ja erityisen täytäntöönpanorakenteen johtajan tai heidän sijaistensa varmentaman läsnäololuettelon pohjalta. Läsnäololuettelossa ilmoitetaan, onko kukin jäsen osallistunut koko täysistuntoon vai sen osaan.

                  5.

                  Muiden kokousten kuin täysistuntojen osalta erityinen täytäntöönpanorakenne korvaa tarvittaessa tieteellisen neuvoston jäsenille heidän tehtäviensä hoitamisesta aiheutuvat matka- ja oleskelukulut heidän sopimuksensa ja ulkopuolisille asiantuntijoille maksettavia korvauksia koskevien komission sääntöjen (1) mukaisesti.

                  6.

                  Palkkiot ja matka- ja oleskelukulut maksetaan päätöksellä 2013/743/EU perustetun erityisohjelman toimintamäärärahoista.

         (1)  Komission päätös C(2007) 5858.


title: Jäsenvaltioiden hallitusten edustajien päätös (EU, Euratom) 2015/1566, annettu 16 päivänä syyskuuta 2015, unionin tuomioistuimen neljän tuomarin ja yhden julkisasiamiehen nimittämisestä

text:
               19.9.2015

               FI

               Euroopan unionin virallinen lehti

               L 244/58

         JÄSENVALTIOIDEN HALLITUSTEN EDUSTAJIEN PÄÄTÖS (EU, EURATOM) 2015/1566,
   annettu 16 päivänä syyskuuta 2015,
   unionin tuomioistuimen neljän tuomarin ja yhden julkisasiamiehen nimittämisestä
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 253 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 a artiklan 1 kohdan,
   sekä katsovat seuraavaa:

               (1)

               Unionin tuomioistuimen neljäntoista tuomarin ja neljän julkisasiamiehen toimikausi päättyy 6 päivänä lokakuuta 2015. Lisäksi unionin tuomioistuimen julkisasiamiesten määrä on neuvoston päätöksellä 2013/336/EU (1) lisätty 7 päivästä lokakuuta 2015 yhteentoista. Nimitykset olisi tehtävä 7 päivänä lokakuuta 2015 alkavaksi ja 6 päivänä lokakuuta 2021 päättyväksi kaudeksi.

               (2)

               On ehdotettu, että Marko ILEŠIČin ja Camelia TOADERin toimikautta unionin tuomioistuimen tuomareina jatketaan. On myös ehdotettu Eugene REGANin ja Michail VILARASin nimittämistä unionin tuomioistuimen tuomarin tehtävään. Lisäksi on unionin tuomioistuimen julkisasiamiehen tehtävään ehdotettu Manuel CAMPOS SÁNCHEZ-BORDONAa.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Marko ILEŠIČin, Camelia TOADERin, Eugene REGANin ja Michail VILARASin soveltuvuudesta unionin tuomioistuimen tuomarin tehtävään sekä Manuel CAMPOS SÁNCHEZ-BORDONAn soveltuvuudesta unionin tuomioistuimen julkisasiamiehen tehtävään,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään seuraavat henkilöt unionin tuomioistuimen tuomareiksi 7 päivänä lokakuuta 2015 alkavaksi ja 6 päivänä lokakuuta 2021 päättyväksi kaudeksi:

               —

               Marko ILEŠIČ,

               —

               Eugene REGAN,

               —

               Camelia TOADER,

               —

               Michail VILARAS.

         2 artikla
   Nimitetään Manuel CAMPOS SÁNCHEZ-BORDONA unionin tuomioistuimen julkisasiamieheksi 7 päivänä lokakuuta 2015 alkavaksi ja 6 päivänä lokakuuta 2021 päättyväksi kaudeksi.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 16 päivänä syyskuuta 2015.

            Puheenjohtaja

         C. BRAUN

      (1)  Neuvoston päätös 2013/336/EU, annettu 25 päivänä kesäkuuta 2013, Euroopan unionin tuomioistuimen julkisasiamiesten määrän lisäämisestä (EUVL L 179, 29.6.2013, s. 92).